Maeve Courtier-Lilley

Actores o Gymru yw Maeve Courtier-Lilley (ganwyd 2001). Mae ei rhannau mewn dramâu teledu wedi cynnwys Run Away (2025).The Red King (2024) a The Outpost (2021).

 Bywyd cynnar 
Fe'i ganwyd yn Aberystwyth ac fe'i magwyd yn Ffwrnais, Ceredigion. Yna symudodd i Aberystwyth lle mynychodd Ysgol Gymraeg Aberystwyth. Dechreuodd actio trwy ymddangos mewn cynyrchiadau llwyfan a chynyrchiadau pantomeim yn lleol.

 Gyrfa 
Gwnaeth ymddangosiadau yn y gyfres deledu hirhoedlog Doctors a Casualty ar BBC One. Yn 2021 roedd ganddi rôl achlysurol yn chwarae Luna ym mhedwaredd cyfres The Outpost ar sianel The_CW.  Cafodd y brif ran, sef Anna, yn y gyfres ddrama Gymraeg Persona ar gyfer S4C yn 2022. Creuwyd y gyfres gan Elin Gwyn, a chafodd ei henwebu am y Ddrama Deledu Orau yng ngwobrau BAFTA Cymru 2023.

Yn 2023, chwaraeodd ran Audrey yn y ffilm Gran Turismo.  Yn ôl adolygiad gwefan Collider, dywedwyd ei bod wedi dod â "chynhesrwydd aruthrol i rôl a allai mewn dwylo llai abl fod wedi bod yn anghofiadwy".

Yn 2024, ymddangosodd fel Vanessa yn y gyfres hirhoedlog Silent Witness ar BBC One.. Cafodd brif rhan yn y gyfres deledu The Red King yn 2024, yn chwarae rhan Winter, a ddisgrifiwyd gan The Guardian fel "plentyn gwyllt yr Ynys".

Chwaraeodd rhan Skyler Price yn y ffilm gomedi ramantus Champagne Problems, ffilm wedi'i gosod yn Ffrainc. Roedd yn actio ochr yn ochr â Minka Kelly a Tom Wozniczka, gyda'r ffilmio yn cymeryd lle fis Medi 2024 cyn ryddhau'r ffilm yn 2025. Ym mis Ionawr 2025, roedd yn rhan o gast y gyfres gyffro Run Away ar Netflix, a addaswyd o'r llyfr gan Harlan Coben. Roedd y gyfres yn serennu James Nesbitt ochr yn ochr â Ruth Jones, Alfred Enoch, a Minnie Driver.

 Ffilmyddiaeth 
BlwyddynTeitlRhanNodiadau2021DoctorsSophia1 pennod2021The OutpostLuna13 pennod2022CasualtyVeronica Fairwell2 bennod2022PersonaAnna6 pennod2023Gran TurismoAudrey2024Silent WitnessVanessa2 bennod2024The Red KingWinter Bain6 pennod2025Champagne ProblemsSkyler PriceFfilm2026Run AwayDee Dee7 pennodTBAFortitudeYn ffilmio

 Cyfeiriadau 

 Dolenni allanol 



Categori:Genedigaethau 2001
Categori:Actorion teledu benywaidd o Gymru
Categori:Actorion ffilm benywaidd o'r Deyrnas Unedig
Categori:Pobl o Aberystwyth